Carles Puigdemont reconeix que «segurament» no podria tornar a Catalunya\nCarles Puigdemont reconeix que «segurament» no podria tornar a Catalunya per ser investit president\nEl president reconeix que no ha sentit a ningú de l'Estat dir que «està disposat a renunciar a la violència» i creu que l'1-O no hi va haver morts «de miracle»\nper Redacció diumenge, 26 de novembre 2017 - 11:02h | Actualitzat a 26/11/2017 12:25h\nUn dels moments de l'entrevista de Carles Puigdemont al programa de TV3 'Preguntes freqüènts' | TV3\nEl president Carles Puigdemont ha assegurat en una entrevista al programa de TV3 'Preguntes freqüents' que les eleccions del 21 de desembre representen «l'oportunitat més directa» per passar pàgina a l'article 155, i que «la manera més directa» de no acatar-lo «és derrotar-lo a les urnes».\nEl president considera que el fet que ell i els altres consellers, empresonats a Estremera des del passat 2 de novembre, no puguin fer campanya a Catalunya, els situa en una posició de desavantatge.\nTambé reconeix que «segurament» no podrà tornar a Catalunya per ser investit president de la Generalitat després del 21 de desembre en el cas que així ho decideixin els catalans i les catalanes: «Ser president requereix que vagi al debat d'investidura. Si el poble de Catalunya vota majoritàriament perquè sigui president i hi ha una majoria al Parlament que vol que sigui president el normal és que jo anés a la sessió d'investidura. Jo hi vull anar, però segurament no hi podré anar».\nTanmateix, Puigdemont ha remarcat que ell podrà assumir l'acta de diputat perquè és un fet que no requereix el desplaçament a Catalunya, però que en el cas que els catalans volguessin majoritàriament que fos investit president i tingués una majoria al Parlament per ser-ho, seria detingut immediatament.\nPer això, Puigdemont demana al govern espanyol que li permeti fer campanya: «M'agradaria no anar a fer la sessió d'investidura només, sinó a fer campanya. Exigeixo a l'Estat que em permeti fer campanya a Catalunya».\nAmenaces de violència\nEl president també s'ha pronunciat sobre les suposades amenaces de violència per part del govern espanyol que denunciava fa unes setmanes la secretària general d'ERC, Marta Rovira.\nPuigdemont ha insistit que ell no ha sentit a ningú de l'Estat que digués que «està disposat a renunciar» a aquesta violència i remarca els fets de l'1-O: «De miracle no hi va haver morts a causa de la violència de la policia». «Algú dubta de la disposició de l'estat espanyol d'utilitzar la violència extrema si la plaça Sant Jaume estigués plena defensant el Govern?», sentencia Puigdemont.\nPreparats per fer efectiva la independència\nHa assegurat que el Govern estava preparat per fer efectiva la independència, fent referència a les converses en què s'apunta que les estructures d'estat no estaven llestes. Segons el president, la previsió del Govern era que el procés fos democràtic, creient «que al davant» hi hauria «un Estat» que assumiria la voluntat del Govern de la Generalitat de resoldre aquesta qüestió per la via «només democràtica», però no va ser així.\nSobre els objectius de la pròxima legislatura, Carles Puigdemont diu que si es presenten oportunitats democràtiques, mirarà de treballar per una independència que, segons el president, ja van guanyar els ciutadans el passat 1 d'octubre.\nEl cap de llista de Junts per Catalunya assegura que el camí a seguir és el de la independència però sempre basant-se «en la democràcia, en la no-violència i en el diàleg».


van de Blues: Big Mama Thornton, la "mama" d'Elvis i Janis Joplin. Google\nBig Mama Thornton, la "mama" d'Elvis i Janis Joplin.\nSabieu que dos clàssics del blues popularitzats per Elvis Presley i Janis Joplin són cançons de Big Mama Thornton? Sabieu que, a més de cantar i tocar l'harmònica, també tocava la bateria?\nSegur que us sonen aquestes cançons: "Hound Dog" i "Ball And Chain", i segur que les relacioneu ràpidament amb els seus "autors", Elvis Presley i Janis Joplin, respectivament. Doncs bé, com acostuma a passar en el món del blues, la fama d'aquestes dues cançons també li hauria de correspondre a la seva autèntica "mare": Big Mama Thornton!\n"Hound Dog" no la va crear directament la Thornton, però sí que la van escriure expressament per a ella els famosos compositors Jerry Leiber i Mike Stoller, i "Ball And Chain" sí que la va escriure la nostra protagonista. És cert que les dues cançons li van donar certa fama (i alguns ingressos econòmics) en el seu moment, però res a veure amb la posterior fama (i molts més ingressos!) que van obtenir les mateixes cançons quan van ser "explotades" pels artistes blancs. La història de sempre amb la música negra...\nUna altra curiositat que no és massa coneguda és que tocava la bateria. Big Mama Thornton és recordada com una gran cantant de blues, amb un estil potent i cru, i com una bona harmonicista, però la seva faceta com a baterista ha quedat més a l'ombra. Devia ser tot un espectable veure aquesta dona imponent "atonyinant" la bateria!\nPel que fa a la resta de la seva vida, podeu trobar més info a la Wikipèdia i a un interessant article de Quico Alsedo, però la podríem resumir dient que segueix un "patró" molt habitual entre els bluesmen i blueswomen: va començar a cantar al cor de l'esglèsia, va marxar de casa molt jove, va passar una època fosca tocant en petits clubs, va tenir un "resurgiment" quan les seves cançons la van popularitzar els blancs, i va acabar la seva vida en una pensió acompanyada de l'alcohol. That's blues...\nGaudim dels "autèntics" "Hound Dog" i "Ball And Chain"!


Evansville (Wisconsin) - Viquipèdia, l'enciclopèdia lliure\n42° 46′ 48″ N, 89° 18′ 01″ O / 42.78°N,89.3003°O / 42.78; -89.3003\nComtat Rock County (en)\nEvansville és una població dels Estats Units a l'estat de Wisconsin. Segons el cens del 2000 tenia una població de 4.039 habitants.\nSegons el cens del 2000, Evansville tenia 4.039 habitants, 1.563 habitatges, i 1.045 famílies. La densitat de població era de 718,6 habitants per km².\nDels 1.563 habitatges en un 38,5% hi vivien nens de menys de 18 anys, en un 52,1% hi vivien parelles casades, en un 10,9% dones solteres, i en un 33,1% no eren unitats familiars. En el 27,7% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,08.\nPer edats la població es repartia de la següent manera: un 29,1% tenia menys de 18 anys, un 7% entre 18 i 24, un 33,5% entre 25 i 44, un 16,8% de 45 a 60 i un 13,5% 65 anys o més.\nL'edat mediana era de 34 anys. Per cada 100 dones de 18 o més anys hi havia 86,2 homes.\nLa renda mediana per habitatge era de 44.229 $ i la renda mediana per família de 58.451 $. Els homes tenien una renda mediana de 35.614 $ mentre que les dones 30.313 $. La renda per capita de la població era de 20.766 $. Aproximadament el 2,6% de les famílies i el 4,1% de la població estaven per davall del llindar de pobresa.\nAlbany (14 km)\nBrodhead (19 km)\nBrooklyn (10 km)\nFootville (14 km)\nOregon (17 km)\nOrfordville (17 km)\nStoughton (17 km)\nA Wikimedia Commons hi ha contingut multimèdia relatiu a: Evansville\n↑ 2,0 2,1 2,2 «Fact Sheet- Evansville» (en anglès). American Fact Finder. Oficina del Cens dels Estats Units, 12-01-2010.\nObtingut de «https://ca.wikipedia.org/w/index.php?title=Evansville_(Wisconsin)&oldid=22926106»\nLa pàgina va ser modificada per darrera vegada el 17 març 2020 a les 11:34.


El Suprem crida per primera vegada els corresponsals estrangers pel procés contra Garzón\nEl Tribunal Suprem ha convocat, per primer cop a la història, els corresponsals dels principals mitjans de comunicació estrangers per explicar-los el procediment engegat contra el jutge Baltasar Garzón. L'alt tribunal ha pres aquesta determinació després que alguns rotatius com el "The New York Times" van publicar la setmana passada un editorial en defensa del magistrat.\n14/04/2010 - 12.06 Actualitzat 14/04/2010 - 13.46\nEl jutge de l'Audiència Nacional Baltasar Garzón\nAl Tribunal Suprem no li han fet gaire gràcia els editorials i les informacions publicades pels principals diaris del món sobre el "cas Garzón". Per això, per primera vegada a la seva història l'alt tribunal ha convocat els principals corresponsals estrangers a una reunió informativa per donar-los a conèixer els detalls dels tres procediments oberts contra el jutge de l'Audiència Nacional.\nMentre, el PP ha censurat la presència del secretari d'Estat de Política Territorial, Gaspar Zarrías, en l'acte de suport a Garzón que ahir es va fer a Madrid. En nom dels populars, el diputat Rafael Merino ha demanat el cessament de Zarrías. "No és permissible que un membre del govern espanyol vagi a un acte a anomenar 'torturadors' jutges del Tribunal Suprem", ha afirmat Merino.\nSegons el PP, és "intolerable" que des del poder executiu s'ataqui el poder judicial. Per això es demanarà la compareixença urgent del vicepresident espanyol, Manuel Chaves.


Natura, entitat de medi ambient: Perquè estem deixant perdre can Puig i Cadafalch d'Argentona?\nPerquè estem deixant perdre can Puig i Cadafalch d'Argentona?\nFa temps que observem signes evidents de que el casal de l'insigne i reconegut arquitecte Josep Puig i Cadafalch a Argentona s'està degradant. Així, a la gàrgola del costat del carrer Dolors Montserdà, perduda ja fa temps, avui hi podem sumar el mal estat del mur a la façana de la Plaça de Vendre i el carrer Torres i Bages, l'erosió creixent de l'obra vista i ara, per prevenir el que pot passar, hom cobreix amb una tela les estructures superiors per evitar que la seva caiguda puguin afectar a persones i béns. Perquè no es fa el manteniment de can Puig i Cadafalch? Que ha de passar perquè les administracions obliguin a la propietat a fer-ne el manteniment o n'obtinguin els drets per fer-ho directament? Amb can Puig i Cadafalch està en joc l'essència del patrimoni arquitectònic argentoní, catalogat com a Bé Cultural d'Interès Nacional (BCIN), un dels nostres vaixells insignia, i que no podem deixar que es continui malmetent\nLa tempesta de neu i vent acaba amb el roure més g...\nPerquè estem deixant perdre can Puig i Cadafalch d...


Ajuntament de Sant Sadurní d'Anoia - Assessoria de mobilitat internacional\nAjuntament > Serveis > Joventut > Oficina jove > Pàgines\nÉs un servei d’informació, orientació, assessorament i acompanyament en mobilitat internacional amb el qual es vol donar una resposta individualitzada a les necessitats de cada jove. Mitjançant un itinerari personal, resolem els dubtes i les inquietuds de les persones joves, i/o de les seves famílies, relacionats amb temes de mobilitat internacional. Totalment gratuït.\nA joves residents a la comarca de l’Alt Penedès que tinguin entre 16 i 30 anys, preferentment. Tant individual com grupal, per a persones joves, grups i entitats juvenils.\nProfessionals en l'àmbit juvenil\n- Estudis i formació: Estudis a l’estranger (FP, batxillerat, universitat, postgrau, màster, recerca, idiomes).\n- Feina: Feina no qualificada temporal (a Europa i al món, canals de recerca, agències, etc). Feina qualificada en relació als estudis (canals europeus, CV europeu, etc). Beques de pràctiques o investigació per a universitaris i noutitulats/des. Recerca per sector de feina (sanitari, arquitectes, professors, treball social, etc).\n- Voluntariat: Estades solidàries i de voluntariat (voluntariat europeu, camps de treball, etc). Projectes europeus per a joves (intercanvis de joves, iniciatives juvenils, etc).\n- Turisme alternatiu: Altres maneres de viatjar per conèixer cultures diverses\n- Aspectes transversals: Emancipació en un país concret (visats, allotjament, etc). Detalls pràctics (prestació d’atur, impostos, DNI’s, visats, etc). Informació per país (treballar a Anglaterra, emancipar-se a França, etc).\n- Projectes europeus: Projectes europeus per a professionals de joventut. Recerca de contactes i socis europeus i internacionals. Difusió de convocatòries per a beques, concursos, projectes i formacions internacionals.\nLloc: Consell Comarcal de l’Alt Penedès C. D'Hermenegild Clascar, 1-3.\nOficina Jove de l'Alt Penedès\n93 890 00 00 - ext.209 (Joventut)\nDates d'atenció (calendari 2020)\nDijous de 17 a 19h, amb cita prèvia.\nSi les persones interessades no poden venir presencialment a fer la consulta, podran demanar, omplint el formulari, que se les truqui o es faci mail.\nReserva dia i hora


«El Pakistan continua pagant un preu molt car per la islamització» | Catalunya Religió\n«El Pakistan continua pagant un preu molt car per la islamització»\nPer Catalunya Religió. Mer, 29/12/2010\n(Rosa María Jané Chueca/Catalunya Cristiana) Miguel Ángel Ruiz és salesià i treballa a Lahore en el Don Bosco Technical Centre, un centre de formació professional que compta amb 150 joves cristians en el seu internat i 100 alumnes externs més, entre ells joves musulmans. El Pakistan és un país oficialment laic. Això no obstant, el país viu segrestat per radicals que promouen la islamització, marginant i assassinant, fins i tot, els no-musulmans.\nLa guerra al terrorisme i la identitat islàmica són l’excusa perfecta per no posar fi a la discriminació religiosa al Pakistan?\nQuan es confon pertànyer a una determinada fe amb deixar que aquesta fe dicti tot el que fas, la societat en què aquesta fe és majoritària es fa molt difícil. Des de molts mitjans i des de tots els nivells de la societat avui s’insisteix al Pakistan en la «Identitat islàmica». És una crida a ser diferents dels altres, o més ben dit, a fer del no-musulmà una persona tan diferent que no tingui cabuda en una societat islàmica. Perquè algú sigui bon musulmà ha de demanar el menú islàmic quan viatja, vestir com un bon musulmà, operar en un banc islàmic, no mirar cap a les altres persones quan es beu… si un deixa que «l’islàmic» el faci tan diferent de la resta del món, parlar d’integració tant d’un no musulmà en la societat islàmica com d’un musulmà en l’occidental serà ben difícil. D’acord amb aquesta identitat, mal entesa i difosa, l’única cosa que s’aconsegueixen son guetos, aixecar obstacles per a la integració i separar més i més la gent que s’hauria d’enriquir en compartir diferents cultures.\nEl cas d’Asia Bibi ha aparegut als mitjans de comunicació, però, quants casos més hi ha com el seu?\nN’hi ha força casos al llarg de l’any. De fet, aquests casos afecten tant cristians com hindús i musulmans, però els cristians, pel que fa al percentatge de població, s’emporten sempre la pitjor part. En molts casos es fa servir la Llei de la Blasfèmia per solucionar problemes personals, manipulant-la com un mitjà per a la venjança. La llei va ser introduïda pel general Zia-ul-Haq, el dictador que va islamitzar la societat del Pakistan en el temps de la guerra afaganorusa. Va ser una més de les mesures amb què es va introduir aquesta islamització per la qual el país continua pagant un preu molt car. No hi ha hagut manera de tocar aquesta llei, ja que els islamistes sempre l’han defensada com una cosa molt seva, un instrument per mantenir la puresa de l’islam al Pakistan. Les conseqüències es redueixen a una sola que seria suficient perquè fos derogada a qualsevol país que volgués anomenar-se democràtic: la injustícia. És una llei que s’aplica arbitràriament. No hi ha manera de demostrar en un tribunal que una persona hagi utilitzat la blasfèmia o no. És una bogeria…\nEl problema de la discriminació religiosa caldria tallar-lo d’arrel, però quina educació s’imparteix a les escoles?\nMalauradament aquest és precisament el tema que cap govern de la recent història del Pakistan ha volgut tractar. Tractar l’educació voldria dir tractar, entre altres problemes, l’insult sagnant que signifiquen per a l’educació moderna les madrasses o escoles islàmiques del país. La participació d’Aràbia Saudita en el finançament d’aquestes escoles és sabuda per tothom i el que s’hi fa en moltes també. Fa uns mesos es va fer explotar una madrassa perquè s’hi estaven manipulant explosius a dins i van aparèixer fins i tot granades de mà i armilles suïcides. El govern ha intentat posar-hi algun control, però és més que res de cara a la premsa perquè en realitat això no hi ha qui ho controli.\nHa augmentat la violència contra les dones i nenes cristianes?\nEn qualsevol societat on hi ha la injustícia, aquesta es rabeja amb els més febles. És extremadament difícil avaluar en la seva totalitat la situació de la dona en la societat del Pakistan, però sí que és cert que, en general, es continua veient la dona com un objecte amb el qual es pot traficar per als interessos familiars i personals. I òbviament, les criatures més innocents, els nens i les nenes. La discriminació es palpa tant en el fet de ser cristians com en el de ser pobres. Aquesta discriminació a les escoles rurals porta molts nens a deixar d’anar a classe al voltant dels 11 o 12 anys, per la qual cosa es converteixen en fracassats escolars sense un futur amb esperança. Per aquesta raó, Don Bosco ha decidit treballar per aconseguir obrir un nou internat que recollís 150 d’aquests nens.\nDavant dels casos d’agressió, la denúncia i la via judicial són efectives? Hi ha por a denunciar?\nNo tan sols no s’escolten els avisos d’una possible agressió, sinó que de vegades la policia ens deixa totalment indefensos, amb la qual cosa els radicals es fan encara més forts. Podem posar com a exemple la crema de 50 cases de cristians l’any passat a Golja, al Puanjab, on els cristians havien avisat la policia local que l’imam estava promovent una manifestació radical que predicava l’odi contra els cristians. Van fer cas de la petició que se’l fes callar i s’enviés protecció a la zona cristiana? No… fins a set persones van ser cremades vives en una de les cases, amb diversos menors d’edat a dins. Llavors sí que les autoritats van anar a donar-hi el condol… perquè va sortir a la premsa internacional. És tot un muntatge.\nÉs possible una harmonia interreligiosa? Què caldria canviar?\nUn diàleg interreligiós és sempre possible perquè les religions tenen un alt component d’humanisme en el qual tots els ciutadans del carrer ens hi podem trobar. La pregunta que ens fem quan parlem amb l’imam és qui és l’interlocutor. És molt difícil asseure’s a parlar. A països com el Pakistan, on l’elit educada i tolerant sempre està ben instruïda en matèria de la seva fe, ells són amb els qui hem de dialogar. Principalment perquè tenen la capacitat des de la seva posició de privilegi a la societat per efectuar canvis on siguin necessaris. Si al final del diàleg no hi ha conseqüències pràctiques que millorin les condicions de les minories, quin sentit té parlar?\nCom treballa l’Església per protegir els cristians i per aconseguir que no hi hagi discriminació?\nL’Església ha fet una tasca impressionant al Pakistan per a la promoció social dels cristians. A cada diòcesi s’han dut a terme nombrosos projectes per conciliar els cristians i hindús, per oferir assistència mèdica, educació bàsica… també la formació catequètica! Però hi ha molt camí per recórrer encara, atès que no tenim col·legis universitaris, ni hospitals amb nivell professional, els catequistes laics que ajuden a les parròquies són pocs i no estan remunerats com caldria… cal organitzar-se més bé… i jo somnio un dia amb què puguem tenir una universitat perquè els joves cristians puguin tenir oportunitat per cursar estudis superiors perquè ara tan sols un 5% de la nostra joventut s’ho pot permetre.\nPer què no hi ha reacció internacional a les denúncies de l’Església?\nHa! Aquesta és la pregunta del milió de dòlars… o d’euros! Aquí només es parla d’islamofòbia i en el meu viatge recent a Alemanya el president de la Lliga Islàmica del Regne Unit fins i tot va dir que s’està «demonitzant l’islam» a Europa com s’havia demonitzat el poble jueu abans de l’Holocaust. És a dir, que l’islam és la fe que està patint la persecució a Europa… No, no es pot anar de màrtir a Europa si no s’és un cristià avui. No és que no es faci cas de les nostres propostes ni se’ns consideri dignes de ser escoltats… és que se’ns està intentant tapar la boca en públic. Potser ja no és políticament correcte demostrar la fe en públic aquí, a Espanya i a Europa, però el cert és que no podem renunciar al paper de la fe cristiana en aquesta Europa que avui coneixem. Fer-ho seria considerar-nos com a fills bastards de la civilització occidental. No és ja ni un fenomen religiós… és un fenomen antropològic, tant si es vol com si no es vol. Jo no puc renunciar al meu passat històric, que a més ha modelat la societat en què vivim avui. Aquest és el testimoni que els cristians del Pakistan necessiten veure i escoltar de nosaltres perquè quan decidim anunciar la nostra fe sense por de ser menyspreats en públic, ignorats o fins i tot perseguits, estarem fent tan sols el que ells fan al Pakistan i en unes condicions molt més adverses. La nostra fe molesta… i molt… i a molta gent! Per això és més necessària avui la nostra valentia per proclamar l’Evangeli, que és paraula d’unitat i d’amor davant de corrents que insisteixen a separar-nos i fomentar odi, rancúnia i desunió.


← Noves puntuacions Parker per vins del Priorat, vins del Monsant i caves\nEntrevista a Albert Jané d’Acústic →\nArribem al poble de Cofita, a la comarca del Cinca Medio província de Huesca, on ens esperen en Pablo i la Rosa, amos junt amb els seus fills de la bodega Sers.\nSers es el nom que rep en fabla aragonesa el vent del cerç, molt pronunciat i determinant per la viticultura d’aquesta zona.\nA l’any 2006 van formar Sers i varen començar a elaborar els seus propis vins de la D.O Somontano, amb la participació de dos assessors, Ernesto Franco i Jesús Garcia.\nTenen dotze hectàrees plantades, repartides als voltants dels pobles: quatre de Merlot, quatre de Cabernet Sauvignon, dos de Syrah i una de Chardonnay plantades totes en espatllera, i una altre de Parraleta plantada en un got, en un sòl de còdols rodons i a una altura de 400 metres sobre el nivell del mar.\nTotes es treballen a mà, tant la poda d’hivern i els treballs en verd, com la verema. Les produccions de raïm oscil•len entre els 3000 i 5000 Kg/hectàrea. És una producció baixa, però s’ha de tenir en compte que els sòls son pobres i el clima àrid, per això la denominació d’origen permet el risc, que a Sers només utilitzen per evitar que el raïm es pastifiqui quan la soca pateix massa.\nEns trobem amb una bodega senzilla i espaiosa, on el material i la maquinaria son els necessaris: dipòsits d’inoxidable i la maquinaria per l’embotellament i vinificació. Creuem la porta i entrem a la sala de repòs del vi. Les barriques son de 225 llitres i de diferents tipus de torrat, totes de roure americà Quercus alba, fabricades a la toneleria Quercus d’Àlava.\nTenen tres línies de vi amb una producció anual d’unes 25.000 ampolles.\nEl Primer, un monovarietal de Syrah, un vi jove que deu el seu nom a ser el primer en comercialitzar-se cada any.\nEn Singular, un monovarietal de la varietat autòctona Parraleta amb 6 mesos de criança. Molt recomanable la seva anyada Sers Singular Fuerza 27 2006.\nI el Temple, amb un cupatge de Cabernet Sauvignon, Merlot y Syrah, amb 12 mesos de criança.\nAquest any es comercialitzen dues línies més: el Blanqué, un monovarietal de Chardonnay i el Reserva 2006, un vi de la primera anyada amb el mateix cupatge que el Temple però amb 20 mesos de criança.\nNombren les anyades dels seus vins amb la que ha estat la velocitat mitja anual del cerç. Al 2007 aquesta velocitat, a la que anomenen força, va ser de 23 km/h i és així com ho veiem a la seva contra-etiqueta: Sers Singular Fuerza 18 2008.\nLa bodega Sers ha aconseguit en aquests anys uns vins molt ben elaborats, madurs i amb una criança ben integrada, resultat de la millor conjugació entre una viticultura que té molta cura de la soca i una vinificació delicada amb el vi.\nSortim de Cofita amb una molt bona impressió de la bodega Sers, tant dels seus vins com de la seva gent.\nGràcies Pablo i Rosa!\nVisita a la bodega Sers de la D.O Somontano 2011-05-11T09:50:28+01:00 2011-05-11T09:50:28+01:00 Decántalo\nEsta entrada fue publicada en Somontano and tagged bodega sers, DO Somontano, sers singular, vi negre, vi somontano. Bookmark the permalink.


Activitats de la ciutat | Institut Bosc de Montjuïc\nCategory Archives: Activitats de la ciutat\nAquest any el seminari de ciències ha participat a la Setmana de la Ciència amb tres activitats\nL’ESTUDI DE LES PLANÀRIES (Biologia). Alumnat de 1r i 2n d’ESO ha tingut l’ocasió de rebre una conferència i un taller sobre planàries. Després de la xerrada hem anat al laboratori i hem pogut observar planàries vives de les espècies Schmidtea mediterranea i Polycelis felina. Agraïm la ponència i el taller a la Doctora Marta Riutort, professora titular de gènètica del Departament de Genètica de la Universitat de Barcelona), aqui en podeu veure les imatges.\nCONCURS D’ENLAIRAMENT DE COETS D’AIGUA (Física). Els alumnes de 3r i 4t d’ESO han realitzat coets d’aigua per equips. El concurs ha estat un èxit. L’enlairament dels coets s’ha fet al pati de l’institut, aqui en podeu veure les imatges i videos: alguns han volat ben amunt! Els premis d’aquest concurs es lliuraran el dia de la Festa de Nadal.\nGAME OF LIFE / EL JOC DE LA VIDA (Informàtica). Els alumnes d’informàtica de 4t d’ESO han treballat la programació del joc de simulació que va donar lloc als anomenats autòmats cel·lulars. Aquest joc té molt d’interès per moltes branques de la ciència ja que permet obtenir patrons matemàtics i veure com evolucionen. Amb aquest joc hem pogut veure la manera en què regles molt senzilles poden generar patrons complexos. Aqui en teniu algunes imatges.\nThis entry was posted in Activitats de la ciutat, Ciències de la naturalesa, General on 1 desembre 2014 by VICTOR ESCARRE BOU.\nJa hem participat al Bioblitz 2014!\nTal i com us vàrem anunciar en l’article de la setmana passada, el passat 30 de maig un grup de 22 nois i noies d’1ESO vàrem participar al Bioblitz 2014. La pluja va dificultar seguir el programa previst però no ens va impedir de fer les activitats de recerca de biodiversitat. Vàrem poder descobrir moltes espècies d’artròpodes, especialment insectes i aràcnids en el parc del Laberint d’Horta. També rèptils de tamany considerable, com la serp blanca.\nEls monitors de la sortida ens van explicar les tècniques de mostreig i després les vàrem poder aplicar en el treball de camp. Vam poder comprovar i utilitzar diversos tipus de trampes per a capturar insectes, així com valorar quines són més adequades segons el tipus de mostreig que es vol realitzar (les trampes de caiguda, les d’intersecció de vol i les trampes Malaise). També vàrem veure la forma més adequada de preservar els organismes capturats i els vam poder estudiar i classificar al laboratori. Amb l’ajut de lupes binoculars, càmeres, ordinador i pissarra digital, vam poder observar-los amb gran detall.\nAqui podeu veure les imatges de la sortida.\nEn aquesta sortida hem pogut comprovar el valor d’un ecosistema ric en biodiversitat , atès que tots els processos que es dónen en un ecosistema són indispensables i que la humanitat viu a expenses d’aquests processos. També ens ha ajudat a comprendre que els ecosistemes més simplificats són més febles.\nThis entry was posted in Activitats de la ciutat, Ciències de la naturalesa, General on 3 juny 2014 by VICTOR ESCARRE BOU.\nEl dia 30 de maig un grup de 22 alumnes de 1ESO participarem al Bioblitz 2014. Realitzarem l’itinerari d’insectes i aràcnids. A continuació podeu veure la informació dels grups d’espècies que treballarem:\nEn aquest itinerari ens acompanyarà l’equip de Glòria Masó i Berta Caballero, del Museu de Ciències Naturals de Barcelona. A la primera part, farem un recorregut pel parc del Laberint d’Horta buscant i capturant espècies. I després treballarem amb lupes binoculars i guies identificant els grups aconseguits.\nProfessors de ciencies naturals\nThis entry was posted in Activitats de la ciutat, Ciències de la naturalesa on 26 maig 2014 by VICTOR ESCARRE BOU.\nLa primavera àrab al Caixaforum\n3r d’ESO assisteix a la conferència dins el cicle Trobades amb compromís\nJesús Núñez, especialista en temes de seguretat, construcció de la pau i prevenció de conflictes. Codirector de l’IECAH\nThis entry was posted in Activitats de la ciutat, Ciutadania on 19 octubre 2012 by VICTOR ESCARRE BOU.\nEl departament de ciències recomana…\nAquest cap de setmana el Parc de Recerca Biomèdica de Barcelona (PRBB) us proposa passar un bon dia, divertint-vos amb la ciència i coneixent una gran infraestructura de la ciutat i als que hi treballen. Tot de forma gratuïta i per a tota la família.\nEl PRBB Open day és el pròxim dissabte 6 d’octubre, des de les 10 del matí fins les 7 del vespre. Els científics i tot el personal del PRBB dedicaran el dia, de forma totalment voluntària, a explicar el que fan, com ho fan i on ho fan.\nLes activitats previstes inclouen jocs científics, xerrades i visites als laboratoris. Aquest any, aprofitant que se celebra l’any de les Neurociències, moltes de les activitats i instal·lacions estaran relacionades amb aquesta àrea.\nAnimeu-vos a gaudir de la ciència amb els cinc sentits!\nEL DEPARTAMENT DE CIÈNCIES\nThis entry was posted in Activitats de la ciutat on 5 octubre 2012 by VICTOR ESCARRE BOU.


La Sensació : Sony promociona PS Move burlant-se de Wii i Kinect\nSony promociona PS Move burlant-se de Wii i Kinect\nSony ha llançat una nova campanya de promocion de PlayStation Move a través d'Internet en la qual defensa els avantatges del seu nou sistema de detecció de moviment, però també es burla dels rivals, establint una sèrie de comparacions descaradament ventajistas i, en ocasions, humorísticament absurdes.\nEn la web Movevssstuff.com, domini específicament registrat per a l'ocasió, Sony compara PlayStation 3 (amb Move), Xbox 360 (amb Kinect) i Wii. L'única característica de la taula|post que les tres comparteixen és "inclou cable d'alimentació", mentre que sol PlayStation 3 amb Move, i no les altres, té reproductor Blu-ray, Hulu Plus, accés a PlayStation Network i altres característiques.\nLa web incloïa un enllaç a un PDF amb una comparació ampliada on, a part de les altres dues consoles, s'incloïa un pal amb un cèrcol i una pinya com|com a rivals de PlayStation 3 i Move. Sol el pal amb un cèrcol empata amb PlayStation 3 en la categoria de "recordar a l'àvia la seva joventut", encara que en PS3 això "depèn del Blu-ray que estiguis veient".\nL'enllaç va ser eliminat de la pàgina web poc després, encara que en el codi de la pàgina roman (però no es mostra en navegar per ella).\nUna altra webs que formen part d'aquesta campanya de promoció de Move i mofa de l'adversari (de nou amb la imatge de Kevin Butler), és yaybuttons.com, una mica així com " yupi, botons! ". La web consisteix en un comandament de Move interactiu, en el qual al clicar als seus botons surten missatges sarcàstics de Sony, un darrere d'un altre, defensant la importància dels botons (en una clara mofa de Kinect).


Vi-FRANC. Ramon Francàs: Vilarnau presenta el seu nou cava Subirat Parent, divendres al seu Sopar de Verema\nVilarnau presenta el seu nou cava Subirat Parent, divendres al seu Sopar de Verema\nLes Caves Vilarnau d’Espiells (Sant Sadurní d’Anoia) reediten aquest proper divendres, 27 de setembre, el seu Sopar de Verema. Durant la vetllada es presentarà el nou cava Subirat Parent i el Pinot Noir Reserva rosat. També es podrá tastar la segona anyada del vi tranquil de xarel·lo Capricis. Hi haurà un passeig des de les vinyes a les caves pasant per diferentes expèriencies de tast. El sopar farà un recorregut per diferents cuines del món (mediterrànea, asiàtica i llatina), a càrrec del Catering El Jardi. En acabar el sopar, seguirà la festa amb música en viu (el grup Blu-Jazz), barra de gintònics i DJ en directe. El preu és de 30 €, i és imprescindible reserva: enoturisme@vilarnau.es.\nPublicat per Ramon Francàs en 6:30


Arremendats: 05/01/2012 - 06/01/2012\nPassada la primera ronda de la Copa Catalunya 2012 femenina, amb el resultat que faltava, i segons el quadrant de competició que va fer la FCF, ja tenim els partits de la segona ronda de la competició. En el partit que faltava, va saltar la sorpresa a la capital del Segrià i l'equip de Preferent va eliminar al de Segona divisió, accedint així a la propera ronda, on tornarà a trobar a un rival de Segona Divisió, però ascendit aquest passat cap de setmana a Primera :\n4. AEM Lleida - Lleida Esportiu 3-2\nSegona Ronda, a jugar el cap de setmana del 2 i 3 de Juny:\n1. CF Lloret - CF Suburense\n2. UE Porqueres - Sant Cugat FC\n3. Riudeperes At. - F. Vilafranca\n4. AEM Lleida - Llevant Les Planes\n5. Nàstic de Tarragona - CE Europa\n6. Cabanes UE - Pardinyes FC\n7. FP Júpiter - Badalona CF\n8. EF Guineueta - EF Bonaire\nTercera Ronda, a jugar el cap de setmana del 9 i 10 de Juny:\nQ1. Guanyador 1 - Guanyador 2\nQ2. Guanyador 3 - Guanyador 4\nQ3. Guanyador 5 - Guanyador 6\nQ4. Guanyador 7 - Guanyador 8\nGuanyador Q1 - FC Barcelona\nGuanyador Q2 - UE L'Estartit\nGuanyador Q3 - RCD Espanyol\nDoncs si ets noia o coneixes a alguna jove que s'atreviria a entrar a la cantera del CE Sabadell FC, no ho dubtis, el Dilluns, 11 de Juny el CE Sabadell FC organitza proves d'accés en el seu futbol base, i on si tens entre els 4 i els 15 anys, pots provar d'entrar en un dels equips de formació del club.\nEl CE Sabadell, compta actualment amb:\n-Un equip Sènior femení a Primera Catalana.\n-Un Juvenil-Cadet que acaba aquesta temporada de ser Campió de Segona divisió i que ha pujat a Primera, on jugarà contra els grans equips de la categoria, com son RCD Espanyol, FC Barcelona, CD Sant Gabriel.\n-Dos Infantils-Alevins a Primera Catalana, que s'enfronten cada temporada a unes rivals que saben que els posaran les coses difícils i estan considerades el cinquè millor equip de la categoria.\n-Un Aleví-Benjamí-Prebenjamí on aprenen que és el futbol, gaudeixen d'aquest esport, i aprenen com millorar dia a dia tècnicament.\n-En els patufets, també hi han nenes que aprenen les bases del futbol.\nLa propera temporada, amb l'ascens del Juvenil-Cadet, hi ha projectat també un Cadet per a Segona Divisió, a part d'enfortir i engrandir la base.\nNo t'ho pensis més i apunta't en el formulari que trobaràs en el següent enllaç:\nPROVES ACCÈS CE SABADELL FC\nTambé es faran proves per als equips masculins del CE Sabadell FC. Atreveix-te!\nEtiquetas: 2012, CE Sabadell FC\nCamp del partit Carrer de l'Apúlia, 33, 08206 Sabadell, Espanya\nL'equip aconsegueix una merescuda permanència (Foto: Pere Camprubí).\nEl CE Llorençà començava la temporada amb només un objectiu: aconseguir una permanència en la seva participació a Tercera Catalana desprès de l'ascens de la última temporada, i desprès de 32 jornades de Lliga, el moment més apte per aconseguir aquesta permanència era aquest passat dissabte, on una victòria significava que cap equip situat en descens ni en la quinzena plaça, zona de descens compensat podria atrapar a l'equip de Sant Llorenç Savall a la taula classificatòria.\nEl problema, és que no era tant fàcil, ja que al Municipal de Pontferrer venia el segon classificat, disposat a assegurar la seva plaça per aconseguir fer el play-off d'ascens a Segona Catalana, i a més en una bona ratxa, ja que feia 8 partits que no coneixia la derrota en Lliga, amb una ratxa d'11 partits com a visitant imbatut i que a més era el millor equip com a visitant a la lliga (i per ara, ho continua sent), amb 11 victòries, 2 empats i sols 2 derrotes lluny del seu camp.\nPerò la EF Barberà Andalucia no comptava en que el seu viatge a terres llacerenques seria la seva tercera derrota com a visitant en la lliga, i a pesar de fer un bon partit, els locals aprofitaven el millor coneixement del seu propi terreny per donar la cara des de bon principi, en un partit arbitrat per en Pablo Ferreiro, que va haver d'anotar només 1 gol en la seva acta, el marcat al minut 28 per en Pere Daví i amb el que s'arribaria a la mitja part.\nDurant la segona part, els locals aguantarien sorprenentment a un equip superior tècnicament, però que en cap moment va poder amb l'ordre i organització llorençà, i la voluntat dels locals, es va anar imposant en el terreny de joc, fins i tot en els minuts finals, quan els dos equips varen endurir el joc, però l'àrbitre va saber controlar força bé la seva parcel·la, i xiulant el final del partit, amb els 3 punts en joc per als locals i amb la permanència assegurada per gaudir la propera temporada de nou de la Tercera Catalana.\nEtiquetas: 2011-12, CE Llorençà, Lliga, Tercera Catalana\nCamp del partit Ponsferrer, Carrer de Montserrat, 52, 08212 Sant Llorenç Savall, Espanya\nPublicado por Jordi Romagosa i Riera en 23:55 Cap comentari:\nEtiquetas: Copa Catalunya 2012\nInés Palmiero, ha estat en el Juvenil i ja juga al primer equip (Foto: Pedro Salado).\nAcabada la temporada com a campiones del seu grup de Segona Catalana, amb el que van aconseguir l'ascens a Primera, i a més havent fet debutar a Silvia Piñol, Inés Palmiero, Marta Gimeno, Clàudia Poch, Yaiza Muñoz, Laura Segura, Marina Delgado i Marta Póveda en el primer equip, aquest equip ha fet una temporada excel·lent, encara que en el torneig complementari, varen quedar en quarta plaça, havent baixat una mica el gas que les caracteritzava en la Lliga, on van fer un rècord de 22 victòries consecutives. Seria injust destacar a alguna jugadora, ja que totes varen estar a gran nivell, i a part de les 8 que han debutat ja en el primer equip, estem segurs que en el futur moltes més les trobarem allà. Aquest dissabte, juguen precisament un partit contra el sènior femení a les 18 hores a Olímpia.\nDesprès d'aconseguir una meritòria segona posició en el seu grup de Primera Divisió, desprès d'un imbatut FC Barcelona, han seguit competint en el torneig complementari, un altre cop contra les blau-granes i contra RCD Espanyol i CD Sant Gabriel, quedant en la quarta plaça final, en un torneig on al final, les del FC Barcelona han quedat campiones i les periquites sub-campiones.\nDesprès de la vuitena plaça (de 12 equips) en el seu grup de Primera Divisió, han quedat quartes en el seu torneig complementari. Jugant contra Llevant Les Planes, Igualada i Manresa, tots ells equips A del seu club i amb edats superiors a les nostres. Cal feina i treball i arribaran les recompenses.\nAcabant en la onzena plaça (de 13 equips), en el seu grup, han conegut la duresa de la derrota però també han aprés que amb menys edat es pot plantar cara a equips més experimentats. Ara saben que cal treballar dur, i segur que en un futur els serà més fàcil demostrar del que son capaces.\nPublicado por Jordi Romagosa i Riera en 23:09 Cap comentari:\nEntrevista a Desirée Rubio, jugadora del FC Sant Quirze.\nDesirée Rúbio, la més jove jugadora de la Lliga.\nAvui entrevistem a Desirée Rubio, que nascuda el 30 d'Octubre de 1997, va haver de començar la temporada sense equip, però quan va entrar en el Sant Quirze, ho va fer només entrenant i sense jugar per que no tenia encara l'edat mínima per tenir fitxa a la competició. A l'equip, coincideix amb la seva germana, Lídia Rúbio i curiosament amb dues jugadores més que es diuen quasi com ella, Desiree Moya i Desiré Martínez.\nVaig descobrir el futbol des de molt petita, ja que el meu pare hem portava a veure els partits del CE Sabadell, però vaig començar a voler jugar a aquest esport quan la meva germana Lídia es va apuntar per jugar al CE Sabadell femení.\nEn quins equips has estat, doncs?\nVaig començar a l'equip arlequinat, a la temporada 2008-09, a l'Infantil C, i a les següents dues temporades (2009-10 i 2010-11), vaig estar defensat els colors del meu equip a l'Infantil B. A principi de temporada em varen comunicar que no tenia lloc a l'equip, i vaig haver de buscar-me la vida. Em van oferir estar entrenant en el FC Sant Quirze del Vallès, i he acabat jugant minuts i marcant fins i tot 3 gols, encara que un àrbitre es mengés en una acte un d'ells.\nCrec que ha sigut molt bona, ja que he tingut molt de suport, tant per part de les meves companyes com per part del meu entrenador, i a més, he aprés molt al estar en un primer equip, rodejat de jugadores amb molta més experiència.\nTambé la valoro com a molt bona, ja que era un equip que havia pujat a la passada temporada, i amb molt d'esforç i treball dur, hem aconseguit quedar en una bona sisena plaça.\nLa meva sorpresa positiva, ha sigut conèixer a jugadores molt bones, tant les que estan al meu equip, com d'equips contraris\nI la decepció?\nDes del punt de vista més personal, realment no he tingut cap decepció.\nSens dubte una motivació i alegria especial, ha sigut jugar contra el CE Sabadell, i encara que no he pogut jugar contra elles per diferents motius, em trobava més nerviosa durant la setmana.\nEn principi, jo crec que en aquests últims anys s'ha començat a valorar més el fútbol femení i si continua així segurament que podrà arribar més lluny.\nDesirée Rubio ha sigut la jugadora més jove de la competició, i a més, ha sigut pre-seleccionada per la selecció del Vallès Occidental-Sabadell que participarà al campionat de Catalunya comarcal de Futbol Femení que es disputarà aquest Juny i Juliol.\nÚltima jornada de la Lliga 2011-12 (Foto: Pedro Salado).\nUD La Planada - EF Montcada 1-4\nSols un punt necessitava la EF Montcada per quedar en tercera plaça de la Lliga i visitava un dels camps més difícils de la categoria, el de la UD La Planada, on les locals han fet 27 dels seus 37 punts que els han donat la permanència, i on han caigut equips com el Pardinyes (subcampiones) i on només hi han guanyat 4 equips, CE Llerona (quartes), Bellavista Milan (Campiones) i FC Sant Quirze (sisenes), en la infame primera volta que varen fer les de Sabadell, i la quarta derrota va venir ahir, contra les que han acabat en tercera plaça. El partit en si, el podem resumir en una primera part força igualada, on Georgina va marcar per a les visitants, i una segona part on les locals varen ser més ofensives, per a oferir al seu públic una victòria de comiat, però on les visitants, amb l'encert habitual cara a porteria de Mati i la qualitat d'Adriana i Laura Guzmán varen decidir l'encontre i es varen emportar els 3 punts. Amb aquest resultat, les sabadellenques tornen a aconseguir merescudament la permanència, havent aconseguit 24 punts en la segona volta i quedant finalment en la desena plaça, i per la seva part, la EF Montcada acaba en una brillant tercera plaça.\nCECF Les Garrigues - Soses Femení 4-0\nDerbi de les comarques de Lleida on les locals ja varen sortir en tromba i a la mitja hora ja havien decidit el partit, amb dos gols d'Estefania i un més d'Anna. Abans de la mitja part, per si quedaven dubtes, Irene va sentenciar amb el 4-0. A la segona part, les locals van abaixar força el pistó i les visitants varen aprofitar per tenir alguna ocasió, però sense encert en els metres finals. Desprès d'aquest resultat, les locals tanquen una temporada espectacular, on de ser un dels debutants de la categoria, han acabat sent les cinquenes classificades finals, amb 60 punts en 30 partits i sent el segon equip menys golejat de la categoria, el segon menys golejat com a local i com a visitant. Les blau-granes, també aconsegueixen la permanència, de manera còmode i sense gaires patiments.\nU. At. d'Horta - ENFAF 4-0\nTípic partit on un dels equips és tant superior a l'altre que o bé queden molts a zero o que se li complica al suposat guanyador des del minut 0. Aquest cop, el partit va seguir el seu guió més probable i la primera part va acabar amb un definidor 3-0, amb gol de Natàlia Pinto inclòs, que està acabant la temporada jugant com a jugadora amb notables resultats. A la segona part, les locals van apretar menys i les visitants tampoc van obrir-se massa per no tornar a Andorra apallissades, fent jugar a moltes jugadores joves i que van demostrar força actitud defensiva, encara que van rebre un gol més per posar el 4-0 final al marcador. Així, les locals aconsegueixen el seu objectiu de la permanència, acabant en novena plaça desprès de l'ascens de la passada temporada, i les andorranes tornen a baixar a Segona Catalana, d'on provenien.\nEtiquetas: 2011-12, Lliga, UD La Planada Femení\nCopa Catalunya femenina, ja s'ha sortejat el quadre!\nAvui, la FCF ha sortejat ja el quadre de la Copa Catalunya Femenina 2012, amb els següents emparellaments:\nPrimera Ronda, a jugar aquest proper cap de setmana, 26 i 27 de Maig:\nA. CF Lloret - U.Prat\nB. UE Porqueres - Bellavista Milan\nC. Santpedor CF - F. Vilafranca\nD. AEM Lleida - Lleida Esportiu\nE. Nàstic Tarragona - UE Sant Andreu\nF. La Salle Premià - Cabanes UE\nG. FP Júpiter - Xaica CE\nH. Igualada CF - EF Guineueta\nI. EF Bonaire - Cerdanyola FC\n1. Guanyador A - CF Suburense\n2. Guanyador B - Sant Cugat FC\n3. Guanyador C - Riudeperes At.\n4. Guanyador D - Llevant Les Planes\n5. Guanyador E - CE Europa\n6. Guanyador F - Pardinyes FC\n7. Guanyador G - Badalona CF\n8. Guanyador H - Guanyador I\nLa competició té també alguns condicionants, com que els partits es jugaran en el camp de l'equip de més baixa categoria i en el cas de que siguin de mateixa categoria, es jugarà al camp de l'equip situat a dalt del quadre que avui ha penjat la fcf a la seva web:\nAquesta temporada s'ha de dir que la FCF de bon principi està fent les coses amb força lògica, posant els partits de la competició en cap de setmana i fins i tot subvenciona els arbitratges, cosa que ajuda als clubs modests. Per posar una idea a millorar, estaria bé que obrís la inscripció per a tots els equips catalans, i si algú renuncia, poder tirar d'aquella llista (sempre respectant la classificació a les lligues), per a que a la Primera Ronda no quedés tampoc cap exempt. Amb això hi hauria més equips que podrien participar i molts equips tindrien també la oportunitat d'allargar la temporada.\nPublicado por Jordi Romagosa i Riera en 19:50 Cap comentari:\nEtiquetas: 2012, Copa Catalunya\nEl CF Bellavista Milan ha acabat aconseguint el títol i s'assegura l'ascens a Preferent (Foto: Bellavista-Milan).\nDia d'emocions contrastades en el futbol català, i concretament a Primera Catalana, grup 2 on avui s'acabaven de decidir dues coses: El Campionat i assegurar-se l'ascens a Preferent i una de les places de descens efectiu. Per el títol, aquest matí, el Pardinyes feia la seva feina, guanyant 9-0 a la UD Lourdes i aconseguint 3 punts que les col·locava líders provisionals, però que haurien d'esperar al partit d'aquesta tarda, on un sols empat del Bellavista Milan les deixava sense títol, i les de Les Franqueses disputaven un partit amb suspens, ja que amb la pluja s'ha patit per el seu aplaçament, contra el CP San Cristóbal, que es jugava el descens, i anava al camp de les roig-i-negres amb la necessitat imperiosa de puntuar, ja que l'empat 3-3 del Sant Ignasi, que es jugava el descens a casa d'un equip que no es jugava res, el Santa Eulàlia, donava 1 punt de marge a les de Sarrià per a la permanència.\nEn el Bellavista-Milan, les coses les han tingut clares des del principi, i al minut 7 ja han cimentat el seu títol, amb el 1-0, el 2-0 ha arribat al minut 17 i el 3-0 al 22, i a pesar de que les egarenques han reaccionat amb un gol, posant el 3-1, a la mitja part ja arribaven caient per 5-1. La segona part, entre pluja i pedra ha sigut un calvari sobretot per l'equip visitant, fins que al minut 71, i amb 7-1 al marcador, l'àrbitre, Sergio Martín, ha aturat definitivament el partit, avançant la festa que s'ha produït desprès, per a les locals, amb molta alegria, i avançant també la tristesa per a les parroquials, que desprès d'aconseguir l'ascens la passada temporada, tornaran a jugar a Segona Catalana l'any que vé.\nAixí doncs, cal felicitar al Bellavista-Milan per el títol, al Pardinyes per donar la cara fins a l'última jornada i al Sant Ignasi per la permanència, i animar a les noies del CP San Cristóbal a que tornin intentar l'ascens a Primera Catalana la propera temporada.\nPublicado por Jordi Romagosa i Riera en 17:34 Cap comentari:\nEmpat i canvi a la banqueta\nPeque ha tornat a fer un partit molt complert i ha demostrat la seva condició de capitana (Foto: Pedro Salado).\nEtiquetas: 2011-12, CE Llerona, CE Sabadell FC, Lliga\nCE Sabadell FC - CE Llerona\nAquest dissabte 19 de Maig, a les 19 hores, a Olímpia es juga el partit de la trentena i última jornada de Lliga entre el CE Sabadell, situat en una còmode vuitena plaça, però aspirant a la setena, ocupada per el Santa Eulàlia, 1 punt per sobre de les arlequinades, i el CE Llerona, en quarta plaça, i a 3 punts de la tercera, ocupada per la EF Montcada, amb el goal-average a favor de les de Les Franqueses.\nEl CE Sabadell es presenta al partit amb un petit sotrac de dues derrotes consecutives, però amb el bon sabor de boca de l'últim partit disputat, davant la EF Montcada on durant el partit, i més concretament a la primera part, varen saber donar la cara contra un equip teòricament superior que només va superar a les sabadellenques a la segona part, i amb la confiança de ser el setè millor equip com a local, on ha aconseguit 25 dels 41 punts sumats, en 8 victòries, 1 empat i 5 derrotes.\nEn canvi, el CE Llerona vé a Sabadell amb la moral força tocada, desprès de perdre a casa el derbi de Les Franqueses contra el Bellavista Milan per 0-2, i reduïr així les opcions per conquerir la tercera plaça de la categoria, ja que a pesar de tenir a la EF Montcada a només 3 punts, amb el goal-average guanyat, les seves rivals juguen a La Planada, on trobaran a un equip local salvat, encara que confien que com sempre, les del nord de Sabadell donaran la cara. El Llerona, és també el segon equip més golejador del grup, amb 132 gols a favor, a 1 del més golejador, Pardinyes.\nTot i així, amb aquest enfrontament i el de la UD La Planada, la tercera plaça es decidirà a Sabadell, mentre que el campionat de Lliga, es dirimirà Diumenge, en un Pardinyes - UD Lourdes, on segurament les lleidatanes no tindran compassió de les de Mollet, i en un Bellavista Milan - CP San Cristóbal molt interessant, ja que les primeres amb 1 sols punt son ja campiones, i les visitants es presenten amb l'esperança de puntuar o d'almenys fer el mateix resultat que el Sant Ignasi, amb les que estan empatades a punts per poder salvar la categoria.\nFoto realitzada per www.tonijimenez.com\nAvui entrevistem a Maria Farreras, jugadora del Bellavista Milan de Primera Catalana femenina, grup 2. Jugadora ràpida, amb el 9 a l'esquena, que gaudeix del nostre esport amb ganes i esforç, i que aquest diumenge, en cas de guanyar o empatar el seu partit, es pot proclamar amb el seu equip campiones de Lliga, va accedir a contestar a les nostres preguntes:\nLa veritat és que no fa gaire que vaig descobrir el futbol. Als 13 anys vaig anar a Estats Units interna a un col·legi fins els 19 anys, allà vaig acabar secundària i batxillerat, el meu esport principal era el tennis, i no va ser fins el meu últim any, que vaig decidir llançar-me amb el futbol. Tenia una gran amiga que jugava i ella em va animar. Des del principi em va encantar, i ara no puc viure sense practicar-lo. Fa relativament pocs anys que jugo a futbol, he passat només per tres equips; vaig estar 4 mesos al Barça , a la meva arribada de Estats Units i desprès vaig marxar a La Roca ; més tard vaig començar el meu camí amb el Bellavista Milan.\nPersonalment, no he tingut una de les meves millors temporades. L’any passat, vaig acabar amb bastants més gols, però amb moltes menys assistències. Aquest any he sabut donar-me compte de que treballant en equip també es pot guanyar.\nEl Bellavista Milan ha estat a l’altura, a nivell d’equip valoro la temporada molt positivament, només ens falta un partit per acabar la lliga, i només hem tingut una derrota. El equip del Bellavista ha sabut aguantar la pressió i donar el millor, per intentar ser campiones de lliga, només amb una derrota. Cada una de les meves companyes forma part del gran esforç que conjuntament hem fet totes per arribar on estem ara. Estic molt orgullosa de cada una d’elles i sense l’esforç conjunt de totes no estaríem on estem. Des d’aquí vull agrair tot l’esforç i dedicació de totes les meves companyes d'equip.\nAmb el Bellavista Milan, la veritat és que he tingut poques decepcions, potser la única derrota que vam tenir contra el Pardinyes, un gran equip, fort i molt treballador, va ser la única decepció. Va ser un cop dur veure com s’escapava la lliga de les nostres mans. La part positiva: el treball de cada una de les jugadores del meu equip. Totes ho han donat tot per continuar lluitant e intentar ser campiones de lliga aquest diumenge.\nGols, esforç i sacrifici, Maria Farreras.\nSoc una persona molt nerviosa, he d’admetre que surto nerviosa a TOTS els partits contra els que juguem, uns requereixen més pressió i més motivació que uns altres , però normalment sempre surto amb nervis. Pot ser que Pardinyes, Llerona, Montcada i CE Sabadell són els que amb més pressió i nervis estava. Són equips forts amb gent molt bona i de molt alt nivell.\nTots, el partits en general des del principi són difícils, perquè nosaltres jugàvem amb la pressió de guanyar TOTS, per ser campiones de lliga. S’acosta el final, i ens queda nomes un partit contra el CP San Cristóbal del Terrassa… No sé com serà, però si guanyem, guanyarem la lliga, no serà un partit fàcil, elles es juguen el descens de categoria i nosaltres el pujar a preferent. Exceptuant aquest partit, el més difícil per l’equip jo crec que van ser els partits que vàrem haver de remuntar, ser fortes, posar totes les qualitats juntes i remuntar partits amb fins un 2-0 en contra… allí és quan em va demostrar que el Bellavista Milan es mereix estar on estar. A dalt.\nCada cop el veig millor, està clar, que no es com altres països, com Estats Units o Alemanya on el futbol femení és molt important i el tenen molt ben considerat... però poc a poc el futur del futbol femení a en aquest país està creixent, amb més equips femenins i més ajudes.\nEls dos partits contra el Sabadell van ser partits molts durs, tenen un gran equip amb una davantera molt ràpida, un mig camp molt organitzat i una defensa molt forta. Jo com a davantera em va costar moltíssim intentar fer-me un forat per marcar o crear perill. Juguen molt bé juntes i és un gran bloc. Els dos partits van ser partits de contacte i de molt joc per part del dos equips. Vaig gaudir.\nDes de la web, volem agraïr totes les facilitats que ens ha donat el Club de Futbol Bellavista Milan per a poder contactar amb Maria per a fer-li la entrevista, i també li hem d'agraïr tot el material, fotografies, i tot el que ens ha ajudat per a fer aquest article. Esperem que tinguis un final de temporada feliç i que segueixis gaudint de l'esport que estimem.\nPublicado por Jordi Romagosa i Riera en 22:30 1 comentari:\nSant Ignasi o CP San Cristóbal. Sols 1 dels 2 es salva.\nSant Ignasi - CECF Les Garrigues 2-4\nEls nervis de les locals per la obligació de puntuar per a sortir del descens les va traïcionar i Judit al minut 5 va posar el 0-1 al marcador per inaugurar-lo. Llavors, les locals es varen asserenar i van començar a carburar en el mig del camp, però sense sort ni claredat en els moments d'arribar al'àrea contrària. Amb el 0-1 aconseguit als primers minuts, es va arribar al descans. A la segona part, les vermelles varen sortir amb un joc de caire més ofensiu, però les de lila les varen matar al contraatac, amb gols d'Estefania, Roset e Irene, per posar al minut 61 un 0-4 que sentenciava el partit. Les de Sarrià només es varen poder acostar el marcador amb dos gols en la última mitja hora, obra d'Adriana Ruiz i d'Inès. Les barcelonines seguiran en posició de descens, empatades a punts amb el CP San Cristóbal, però amb el goal-average perdut, i les de Les Borges Blanques sumen 3 punts més en la seva ja definitiva cinquena plaça.\nCP San Cristóbal - Santa Eulàlia de Ronçana 3-4\nDe sortida, partit molt fluix per part de les locals, amb 3 gols que posava el 0-3 al marcador al minut 35, i només l'encert de Marjorie al minut 42 posava un esperançador 1-3 a la mitja part. A la segona part, el joc va ser molt més igualat, però les visitants en tot moment tallaven les pilotades llargues locals, i posaven el 1-4 per mitjà de Carmen al minut 78, i encara que Marjorie al minut 79 posava el 2-4 i poc abans del final del partit Peque posava el 3-4, els punts volaven cap al camp de les verd-i-blanques, ja salvades però que així pugen a la setena plaça. En canvi, les locals segueixen en 13ena posició, perillosament empatades a punts amb el primer equip en zona de descens, Sant Ignasi, encara que amb la carta del goal-average guanyada.\nUD Lourdes - U. At d'Horta 2-5\nPartit amb els dos equips ja amb els seus rols finals a la lliga decidits. Les locals ja fa unes jornades que estan a Segona Catalana i les visitants amb la salvació a la ma. La mitja part s'arribaria amb un clar 0-2, amb el que ja s'havia arribat al minut 20, i a la segona part hi hauria més moviment de marcador, amb un gol de falta de la portera visitant que posava el 0-3 i desprès una orgia de gols en els últims 10 minuts de partit, amb el 0-4 d'Aurora, el 1-4 de Pavón, el 1-5 un altre cop d'Aurora i el 2-5 final al límit del temps, en un final de partit espectacular. Les locals no tenien opció de salvar-se però han donat la cara al tram final de lliga, i encara poden donar la campanada a l'última jornada que visiten a les segones classificades, que es poden jugar el títol, i les barcelonines, en canvi com a mínim quedaran desenes, a expenses de la última jornada.\nJornada 29 amb moltes coses en joc. (Foto: Pedro Salado).\nSoses Femení - Pardinyes 1-3\nDerbi de la Terra Ferma on les visitants es presentaven amb la obligació de guanyar per mantenir les opcions a aconseguir el campionat, i en el minut 6 les coses se'ls posaven de cara quan Alba Suárez marcava el 0-1, però que ràpidament seria contestat per les locals, dos minuts desprès amb gol d'Adriana Carmona que posava la sorpresa momentània i el 1-1 al marcador. A partir d'aquell moment, les locals es feien fortes en defensa, i aprofitant conèixer més el seu propi terreny de joc, sortien en perillosos contraatacs, amb unes visitants que no sabien com trencar les línies enemigues i que patien amb la gespa natural, acostumades elles a jugar en artificial, però quan tothom esperava que s'arribés a la mitja part amb l'empat, de nou Alba Suárez marcava i posava el 1-2 a favor de les visitants, i desesperava a les locals, que estaven fent un bon partit. A la segona part, la tònica del joc seria la mateixa, amb un equip blaugrana que sabia aprofitar la seva feina de contenció i sortia amb criteri, arribant a dominar en algunes fases del joc la zona de creació, i unes groc-i-negres que es mostraven nervioses i patien per que els minuts seguien passant i no arribava la tranquil·litat per elles al marcador, patint més del compte davant un equip, el local, amb moltes ganes d'agradar i de donar mal de caps a un equip tècnicament superior però que en cap moment sabia plasmar aquest fet sobre la gespa, fins que una de les jugadores més destacades de la plantilla, Rosi Sabaté, la que marqués al minut 77 el definitiu 1-3 que sentenciaria el partit, a pesar de que les locals varen intentar en els últims minuts marcar algun gol per a l'esperança, però la benzina ja anava justeta i no varen poder ni tant sols retallar el marcador. Amb aquest marcador final, les locals segueixen en onzena plaça, dos punts per sobre del Cerdanyola B i sense cap perill ja i les visitants seguiran a 2 punts del liderat, però ja només amb 1 jornada en joc.\nCerdanyola B - UD La Planada 1-1\nPartit on cap dels dos equips ja es jugava res, però on els dos equips varen demostrar que volien els 3 punts en joc. Les visitants varen sortir però més endollades al camp, amb ganes de gaudir del partit, i al quart d'hora, Mireia Aguilar va fer el 0-1, posant al seu equip en franquícia, davant un equip amb més toc però que no arribava a finalitzar les seves jugades, i així es va arribar al descans. A la segona part, en canvi, les locals varen portar més el pes del partit, i les sabadellenques es llançaven al contraatac amb més criteri, però arribaria el 1-1 per mitjà de Marta, al minut 52, i desprès cap dels dos equips aconseguiria emportar-se el partit al seu estil de joc, aconseguint les visitants (dada curiosa) el seu primer empat fora del seu camp en tota la lliga (3 victòries, 1 empat i 11 derrotes). Les locals segueixen 12enes, dos punts per sota del Soses i les de La Planada seguiran en novena plaça provisional a falta d'una sola jornada.\nENFAF - FC Sant Quirze 1-3\nLes andorranes rebien en el seu camp d'Alàs a un Sant Quirze molt cansat per la hora de partit que varen haver de jugar Dijous passat amb 10 jugadores i que varen acabar amb 9, per les lesions que estan suportant algunes de les seves jugadores claus i per alguna baixa més per altres causes, però l'actitud guanyadora que aquest any han demostrat en molts partits va tornar a sortir a la llum i Gema Pacheco i Marta Morales als minuts 20 i 26 varen posar a les escalivades amb un 0-2 al marcador per arribar a la mitja part. A la segona part, els dos equips varen començar a notar la calor ambiental i el ritme de joc va baixar considerablement, fins que al minut 58 Samantha va donar vida al seu equip i al marcador posant el 1-2, i les escalivades es posaven de nou les piles per emportar-se els 3 punts. Llavors vindria quan dos minuts desprès, al 60, Desirée Rúbio posava el definitiu 1-3 al marcador, sent el seu també tercer gol en lliga (a pesar de que la federació li ha escatimat 1), i matant de nou el partit, ja que l'última mitja hora va ser de domini estèril de les verdes, i d'un equip local desfet. L'ENFAF tanca així els seus partits a casa, amb 1 sola victòria i 14 derrotes i les mussoles posen seriosos fonaments a acabar en una brillant sisena plaça, ja que treuen 6 punts a les seves perseguidores (CE Sabadell, amb 1 partit menys), i tancarien amb excel·lent la seva temporada de l'ascens.\nPublicado por Jordi Romagosa i Riera en 21:00 4 comentaris:\nEl Bellavista, a 1 sols punt del títol (Foto: Bellavista Milan).\nDiumenge a la tarda es disputava el derbi de Les Franqueses del Vallès entre les locals, un CE Llerona situat en tercera plaça, defensant-la amb ungles i dents davant les seves perseguidores, la EF Montcada, empatades a punts, i les visitants, un Bellavista Milan líder, amb 2 punts sobre les segones classificades, Pardinyes. Això si, el partit, començava amb pressió per als dos equips, ja que tant EF Montcada com Pardinyes, havien guanyat els seus respectius compromisos abans de l'inici del partit, i la victòria era obligada per als dos equips per aconseguir els seus objectius.\nComençava malament el partit per a les locals, quan ja en el minut 26 havien de realitzar dos canvis per lesió de dues de les seves jugadores, encara que s'alleujaria al minut 28, amb un travesser que semblava que posava la por al cos de les roig-i-negres, però no, respondrien amb serenitat, i en un penal comés al minut 35, la sabadellenca Ana Belén Carralero amb tranquil·litat posava el 0-1 al marcador que començava a aplanar el camí de les de Bellavista cap al títol. Amb aquest guarisme, s'arribaria a la mitja part.\nA la segona part, les líders aconseguirien al minut 55 el 0-2 amb un gol de Dolores Torres, que està sent decisiva en molts dels partits de l'últim tram de lliga, i a pesar de que l'equip visitant patiria una mica en algunes jugades en defensa, a partir del minut 73, amb la segona groga i conseqüent expulsió de Laura Sánchez, jugarien més tranquil·les fins arribar al final del partit.\nAmb aquest resultat, al Bellavista Milan li cal només un puntet en la darrera jornada de lliga, jugant a casa contra el CP San Cristóbal, situades en tretzena plaça i jugant-se el descens, o que el Pardinyes no guanyi a les seves rivals de la jornada 30, on rebran a casa a la UD Lourdes, situada en quinzena plaça i amb el descens certificat. El goal-average està de part del Bellavista Milan.\nPer la seva part, ara, al CE Llerona, li cal guanyar a l'última jornada al camp del CE Sabadell i que la EF Montcada perdi en el seu desplaçament a Sabadell, on juga contra la UD La Planada per a poder recuperar la tercera plaça. El goal-average està de part de les blaves.\nEtiquetas: 2011-12, CE Sabadell FC, Lliga, UD La Planada Femení\nEspectacular lluita entre Arantxa e Isa en el partit d'avui.\nE.F. Montcada 3-1 C.E. Sabadell\nE.F. Montcada: Davínia, Isa, Andrea, Georgina, Guzmán, Regina, Adriana, Pili, Jéssica, Cristina i Mati. També han jugat: Maria Dolores, Aida, Eva i Patrícia.\nC.E. Sabadell: Inés, Yaiza, Marta Gimeno, Cèlia, Cosi, Sònia Lorenzo, Peque, Arantxa, Melània, Tania i Carla López. També han jugat: Ana Aranda, Anna Muñoz, Amanda i Mélody.\nGols: 1-0 Jéssica León (min. 5), 1-1 Sònia Lorenzo (min. 38), 2-1 Mati (min. 68), 3-1 Mati (min. 75).\nBon partit el que s'ha vist en la matinal de Diumenge al Municipal Can Sant Joan entre un Montcada obligat a guanyar per aconseguir seguir en la lluita per la tercera plaça i un CE Sabadell que no es jugava res més que els tres punts, però que ha sortit a guanyar per oferir als assistents un bon partit.\nComençaria el partit bé per a les locals, puix que al minut 2, Isa xutava alta la primera oportunitat i seguiria millor, ja que al minut 5 llançaven una falta cap dintre de l'àrea, Mati deixava passar la bola i ajustada al pal Jéssica León rematava a plaer per fer el 1-0. Llavors, 3 minuts desprès les arlequinades respondrien amb una jugada per la banda esquerra de Tania, que la defensa refusava i que Sònia llançava per sobre el travesser. El joc estava més equilibrat, però les ocasions eren per a les vermelles i al quart d'hora Marta Gimeno treia la bola dels peus de Mati just en el moment del remat, i poc desprès Inés refusava una falta molt ben executada, i les sabadellenques responien amb un xut llunyà i desviat de Sònia al minut 20. Per les locals, Laura Guzmán, Mati i Regina serien les que gaudirien de millors oportunitats per a ampliar el marcador, però les blanc-i-blaves gaudirien també de les oportunitats d'Arantxa per a empatar, encara que el 1-1 arribaria al minut 38, quan Pili enviava a córner un bon xut d'Arantxa i en el servei d'aquest, Cosi enviaria un centre mil·limètric per que Sònia rematés perfectament entrant des de la frontal, de cap per igualar el marcador, i a pesar d'un xut alt de Tania i d'una espectacular falta llançada per Pili, que Inés enviaria a córner, el marcador no es mouria fins al descans.\nA la segona part, continuaria el domini altern de la bola, però les oportunitats escassejaven i no hi havien arribades tant clares com al primer temps, encara que al minut 64, les vermelles enviarien alta una falta, i l'àrbitre en la següent jugada xiulava un fora de joc inexistent en una passada de Cosi a Arantxa. L'empat el trencarien les de Montcada, quan en un córner tret per Pilar, Mati remataria de cap per posar el 2-1, i amb el Sabadell tocat, Guzmán remataria a boca de canó davant d'una excel·lent Inés que feia una aturada espectacular. El partit es decidiria al minut 75, quan amb les arlequinades estirades a l'atac, Mati tindria un mà a mà on superaria a baix i per el costat a la portera arlequinada, que no podia fer res per aturar el 3-1 amb el que s'acabaria el partit, a pesar de que en els últims minuts les de la capital del Vallès ho varen intentar, més amb el cor que amb el cap.\nPublicado por Jordi Romagosa i Riera en 16:07 Cap comentari:\nEF Montcada - CE Sabadell FC\nAquest Diumenge, 13 de Maig a les 12 hores del migdia al camp Municipal Sant Joan de Montcada, es disputa el partit de la 29ena i penúltima jornada de Primera Catalana femenina, grup 2 entre la Escola de futbol Montcada i el CE Sabadell, arbitrat per en Raúl Martínez.\nLes locals, les vermelles de la EF Montcada afronten el partit situades en quarta plaça, amb 64 punts en els 28 partits que han disputat, empatades amb les terceres classificades, el CE Llerona, però amb el goal-average perdut i sense possibilitat d'atrapar les dues primeres places, però sense poder ser atrapades per les cinquenes, Les Garrigues, i rebran al CE Sabadell sent el millor equip com a local a casa, on ha aconseguit guanyar en 13 dels partits que hi ha disputat i ha empatat 1 sols partit, aconseguint que no hagin conegut la derrota en el seu estadi, traduïnt tot això en els 40 punts que han aconseguit com a locals a la lliga. En contra, tindrà les sancions de Nerea Rodríguez desprès de la seva expulsió per dues grogues la setmana passada, i la de Laura Cendón, que sancionada per dos partits, no podrà jugar més en la competició de Lliga.\nEl CE Sabadell arribarà al municipal Can Sant Joan amb 41 punts en els 28 partits que ha disputat, i amb ganes de seguir sumant per atrapar a les sisenes classificades, Sant Quirze, al qual tenen 3 punts per sobre i no ser atrapades per el Santa Eulàlia, 2 punts per darrera. Desgraciadament, no podrà comptar amb Marisol, expulsada per dues grogues en l'últim partit disputat per les arlequinades i també tindrà la baixa de la màxima golejadora, Estefania, que desprès de la última jornada disputada i de la sanció que ha rebut per part del comitè de competició, no podrà disputar cap dels dos últims partits de lliga.\nCamp del partit Avinguda de la Unitat, 08110 Montcada, Espanya\nPrimer article del nostre nou col·laborador, Mr. X.\nL’esport que m’agrada, l’esport que ens agrada\nÉs més freqüent cada vegada escoltar en els camps de futbol el típic tòpic de ‘El futbol no és només cosa d’homes’. No ens centrarem però, en els aficionats que visiten religiosament cada quinze dies l’estadi del seu equip per animar, sinó que ens fixarem en elles, en unes defensores del joc net, noble i que podem dir que fan honor a la samarreta que llueixen. Així doncs, gràcies a aquest blog que hores de son li treu al meu company Jordi i que ho fa desinteressadament, bé rectifico, ho fa per amor al futbol, seguirem parlant de futbol femení.\nNenes, noies, dones entrenen dues o tres vegades per setmana, en desigualtat de condicions, la majoria de vegades, que els seus companys masculins. Per què? No hi ha una resposta clara que serveixi per explicar-ho, a l’igual que no hi ha resposta clara al per què no he vist, en tot el que va de temporada, cap membre de l’àrea directiva veient un partit del CE Sabadell femení, sigui la categoria que sigui.\nPer què des del propi club se li dóna l’esquena d’aquesta manera? Cal recordar que jugadores emblemàtiques del panorama espanyol com Laura del Rio o Adriana Martín han lluït amb honor la samarreta arlequinada arreu d’Espanya. Però, no fan el mateix jugadores com Gisela Vidal, Clàudia Poch, Laura Segura, Eli Martínez i així un llarg etcètera? Per què no es recolzen a aquestes futbolistes per igual?\nPreguntes sense resposta i preguntes sense cap malícia. Però han de saber senyores i senyors, nens i nenes, que totes elles, des de l’equip més petit fins l’equip més gran, llueixen la camiseta amb honor i amb orgull representant el nom de Sabadell. I estem d’enhorabona. El Juvenil/Cadet s’ha proclamat campió de la 2a divisió. Jugadores com Clàudia Poch, Marta Gimeno, Marta Póveda, Laura Segura i un llarg etcètera han gaudit jugant a futbol, fent l’esport que més els hi agrada i defensant els colors que porten al cor. Repeteixo, estem d’enhorabona, perquè tenim base, molta base pel futur i donat les circumstàncies actuals, el futbol base és molt més important del que sembla. Cuidem-lo i celebrem, d’aquí uns anys, que la inversió que s’està fent actualment ha donat els seus fruits.\nAixò sí, deixem treballar, no tinguem pressa, perquè tot s’ha de madurar. Treball, esforç, humiltat... són les premisses d’aquest equip que ha fet, fa, i farà, HONOR AL SABADELL.\nNo voldria acabar sense felicitar al Jordi Romagosa per la seva gran tasca que porta realitzant des del setembre del 2011. Ell fa gran el futbol femení.\nAixí doncs, m’agradaria despedir-me donant-vos les gràcies per llegir això i convidar-vos a llegir les properes.\nEtiquetas: 2012, Futfem, Mr. X


Esdeveniments – Ajuntament de Mutxamel\nPròxima Parada Mutxamel: visita guiada amb tren Disfruta del recorregut en tren pels carrers de Mutxamel amb esta visita guiada. El 22 de maig el trenet tornarà a recórrer Mutxamel. No oblides inscriure’t en inscripciones@mutxamel.org indicant les dades de les persones que assistireu (nom, cognoms, email i telèfon de contacte). Què no t’ho compten! ¡Puja’t!\nDuració: 1h15 minuts Dates: 23 de maig i 27 de juny Sinopsi: Els personatges ens presenten les històries secretes del palau a través dels contes i llegendes que han escoltat des de xiquets sobre el marquesat de Peñacerrada. Ens conduiran pel camí de les fonts fins a la casa de la bruixa, la muntanya de les set grutes, el laberint on les ombres\nDel 15 al 29 de maig de 2021 a la Casa de Cultura de Mutxamel. El dissabte 15 a les 19.00h CIA de Dansa Marco Flores presenta “Tránsito” El dissabte 22 a les 19.00h CIA de Pepa Sanz i José Merino presenta “Los Caminantes” El dissabte 29 a les 19.00h CIA DE José Soriano presenta “Amor brujo y flamenquerías” A\n2a edició Taller de cartó Cases de l’Horta Duració: 2h Dates: 16 de maig i 20 de juny Descripció: Donada la immillorable ubicació dels Jardins de Peñacerrada des d’allí podem observar l’arquitectura residencial de l’Horta. L’objectiu del taller és donar a conéixer part del patrimoni local el seu valor arquitectònic i d’estil que encara existeix en el municipi i que es resisteixen al\n8 maig 2021 – El jardí deshabitat de Roberto Mira\nMiren-Ens Teatre presenta “El Jardí Deshabitat” amb l’autoria de Roberto Mira Un drama en un sol acte i dos temps. La vellesa assumida pels germans Altea i Gabriel serveix de revulsiu per a compartir en el seu entranyable jardí deshabitat, el secret que, individualment, tant els pesa en les seues vides. L’obra tindrà lloc en dissabte 8 de maig a\nLa Regidoria de Medi Ambient vos convida a celebrar el Dia Mundial dels Ocells Migradors i el Dia Mundial de la Diversitat Biològica este mes de maig. Per a això, hem preparat dos rutes de senderisme pel riu Montnegre amb un taller d’anellament, en el qual anelladors científics ens ensenyaran el funcionament d’una estació d’anellament i com les dades que\nGala de Màgia presentada pel prestigiós mag de la ment Toni Bright La Gala Màgica és un espectacle amb diverses disciplines màgiques per a tots els gustos i edats, dirigida i presentada pel mag el ment Toni Bright.Un espectacle per a tota la família. Dissabte 17 d’abril a les 18.30 h en el Teatre Auditori de la Casa de Cultura\nSer menut és un rollo! Tot el món et diu el que has de fer. Pau ho sap molt bé. Però se li ha ocurregut una idea per poder fer el que vulga sense que ningú li diga res. Encara que haja d´anar-se´n a l´altra punta del món! O més enllà. L´acompanyareu?Adquisició d´entrades:– Presencial Casa de Cultura– 965 95 63\nSi tens entre 18 i 35 anys, no et perdes aquesta nova oportunitat que et brinda la Regidoria de Joventut de Mutxamel per a aconseguir el Títol de Monitor/a de Temps lliure a un preu molt reduït per a la joventut del municipi. De finals d’abril a juliol. El curs té per finalitat preparar a professionals especialitzats/des en l’exercici de


Compromís aplaudeix que Puig i Oltra hagen defensat un finançament just davant de Sánchez - Diari La Veu\nEscriba el número 315059\nCompromís participant en la processó cívica del 9-O.\nEl portaveu de Compromís, Fran Ferri, ha celebrat que tant el president Puig com la vicepresidenta Oltra hagen dedicat gran part dels seus discursos en l'acte institucional del 9-O a defensar la necessitat d'un nou model de finançament. Però el que Ferri ha valorat és que ho feren davant del president del govern espanyol, Pedro Sánchez.\n"Puig ha fet un discurs molt assenyat en el qual ha parlat d'aspectes importants, com ara que les societats si no avancen, retrocedeixen. Compartisc també la idea que les autonomies ens han portat a la situació millor de l'Estat espanyol".\nPreguntat sobre si la intervenció de Sánchez ha dedicat poc de temps al problema de l'infrafinançament, Ferri ha reconegut que ho ha abordat de manera breu però que almenys ho ha reconegut. "El que volem ara és que escolte les paraules d'Oltra i Puig i resolga per fi el tema del finançament", ha afegit.\nEscriba el número 399092


Sorteig Número Desempat Preinscripció 2022-23 | DIRECTE\nSorteig Preinscripció Escolar 2022-23: Número de desempat | DIRECTE\nSeguim en directe el sorteig del número de desempat per a la preinscripció escolar del curs 2022-23\nBarcelona. Dilluns, 9 de maig de 2022. 11:35\nActualitzat: Dilluns, 9 de maig de 2022. 11:36\nAmb l'estiu a la cantonada, els pares i mares de Catalunya ja comencen a tramitar les inscripcions escolars per al pròxim curs 2022-2023. Aquest dilluns, 9 de maig, té lloc el sorteig del número de desempat a la preinscripció escolar 2022-23, que hem seguit en directe en aquest mateix article, a ElNacional.cat. El número de desempat de la preinscripció escolar per al curs vinent és el 1.013, un número que marcarà l'ordre de les incripcions a les escoles de Catalunya a partir d'ara.\nSorteig del número de desempat de la preinscripció escolar\nFa ben poc parlàvem de colònies d'estiu, com escollir les millors i com fer la inscripció en els campaments L'estiu és teu!, de la Generalitat, ara arriba el moment d'inscriure els petits de la casa en l'escola o institut que més ens agrada. En ciutats com Barcelona és molt habitual que hi hagi més peticions per accedir a un centre que places disponibles, i tot i funcionar amb un sistema de punts, forces famílies queden empatades. És aquí on entra l'esperat sorteig, que serà clau en les inscripcions pel curs 2022-23.\nLes preinscripcions arrencaven el passat 7 de març per educació infantil i primària, seguides del dia 9 de març per a les de l'ESO. Durant aquest tràmit, s'assignava automàticament a cada alumne un número aleatori, que és el que ara entrarà al sorteig, sent personal i intransferible, i que ordenarà totes les sol·licituds amb la mateixa puntuació. Va ser després de tramitar les peticions, quan escoles i instituts publicaven el passat 21 d'abril una llista ordenada amb els punts de cada participant. Un cop fet el sorteig, es podrà accedir a la matrícula definitiva entre el 21 i 29 de juny, que es podrà vehicular a través de la mateixa escola o institut on hàgim aconseguit la plaça.\nAconseguir plaça al centre escolar que volem\nPer fer la matrícula necessitarem aportar una còpia del carnet de vacunacions de l'alumne o l'alumna. En cas de no tenir-ne, s'ha d'aportar un certificat mèdic oficial o el carnet de salut de l'infant en el qual figurin les dosis de les vacunes rebudes amb les dates corresponents. I si el nen o nena no ha estat vacunat per indicació mèdica o per altres circumstàncies, cal aportar un certificat mèdic oficial justificatiu. A més, es recomana contactar amb el centre per saber si haurem d'aportar alguna altra documentació o informació que necessitin per a la seva gestió interna.


Benicàssim inicia la temporada de bany reforçant la seguretat de les seues platges | Castelló Extra\n02/06/2022 - Castelló Extra\nBenicàssim ja ha posat en marxa el dispositiu de salvament i socorrisme que estarà operatiu de manera ininterrompuda fins al pròxim 30 de setembre. Fins al 15 de juny, i de l’1 al 30 de setembre, el servei es prestarà d’11.00 a 20.00 hores, mentre que del 16 de juny al 31 d’agost l’operatiu de salvament i socorrisme s’amplia l’horari, que serà de 10.30 a 20.00 hores. “Després de posar-ho en marxa aquest durant la Setmana Santa, reactivem el servei amb l’inici del mes de juny, moment en el qual obrim la temporada de bany de la temporada estival”, ha indicat l’alcaldessa, Susana Marqués, qui ha continuat dient que “el servei de salvament i socorrisme s’uneix als serveis de temporada a les nostres platges com són els quiosquets, els llocs d’ombrel·les i hamaques o els quioscos de premsa i gelats, sumant seguretat i dinamització al litoral de Benicàssim”.\nUn total de set casetes distribuïdes per les cinc platges del municipi allotjaran a l’equip de socorristes que conforma el dispositiu per a aquest estiu i que anirà reforçant-se a mesura que avança la temporada. A més dels socorristes, el dispositiu compta amb patrons, caps de platja, DUE i tècnics sanitaris. Quinze torres de vigilància, motos aquàtiques, embarcació pneumàtica, ambulància de Servei Vital Bàsic i pals de megafonia formen part dels recursos materials presents en aquest servei “amb el qual garantim la seguretat en l’ús i gaudi de les nostres platges”, ha indicat la regidora de Seguretat, Natividad Alonso.\nI, a més de la seguretat a les platges, el litoral de Benicàssim ja compta amb els serveis de temporada com són els quiosquets que, igual que en l’anterior temporada hi ha set: tres a Heliòpolis, dos en Torre de Sant Vicent, un en l’Almadrava i un altre en Els Terrers. També ja estan en marxa els llocs d’ombrel·les així com els quioscos de gelats i quioscos de premsa. Tot això augmenta l’oferta turística del municipi durant la temporada.\nBenicàssim tancarà al trànsit el carrer Sant Tomàs i avinguda Castelló els caps de setmana a partir del 24


La nit de la Ciència i el Coneixement a Sabadell\tLa Nit de la Ciència i el Coneixement a Sabadell Prevenim els problemes de Salut Mental dels nostres infants i jovesUn projecte de recerca en Salut Mental La recerca en Salut Mental\nLa recerca en salut mental està centrada majoritàriament en els adults, tot i que s’ha demostrat que el 50% dels trastorns mentals començen a partir dels 14 anys. Per aquest motiu actualment s’investiguen els factors que poden impactar negativament en el desenvolupament dels joves (aspectes psicològics i biològics).\nLa majoria dels trastorns mentals són causats per una combinació de factors, circumstància que fa difícil la prevenció. Però si els símptomes són reconeguts i tractats en les fases inicials, la majoria dels efectes més estressants i discapacitants dels trastorns mentals poden ser previnguts o, almenys, limitats considerablement en la seva magnitud. I això pot millorar decisivament l’evolució dels joves afectats.\nAquest projecte es proposa ajudar als joves i als seus pares a evitar que les alteracions emocionals i conductuals dels trastorns mentals condicionin negativament les seves vides i esdevinguin més difícilment tractables, empitjorant el pronòstic.\nLa importància d’afavorir la detecció precoç en infants i joves\nUn 20% dels nens i joves presenten trastorns mentals, però els símptomes poden ser diferents i difícils de detectar pels pares i docents. El resultat és que molts nens i joves no s’arriben a beneficiar de l’ajuda necessària des de l’inici del problema mental. En molts casos, l’estigma associat de la malaltia mental, la desinformació envers els tractaments disponibles o la seva complexitat poden dificultar als pares o als propis joves l’accés a una ajuda eficaç.\nLes conseqüències d’aquest retard en el diagnòstic i en l’inici d’un tractament adequats tenen conseqüències importants en aquesta fase de la maduració cerebral, fent més difícil la recuperació i el desenvolupament normal (fracàs escolar, marginalitat...).\nDisposant d’un programa de detecció precoç, mitjançant una intervenció multifacètica i comunitària que permeti l’aplicació dels tractaments més idonis, podrem ajudar a molts joves, als seus pares i al seu entorn més proper a controlar les dificultats en la seva vida derivades de situacions d’estrès o de trastorns mentals en fases inicials.\nL’objectiu específic del programa és afavorir la detecció precoç en joves i adolescents dels problemes de salut mental més freqüents, i especialment d’aquells que potencialment són més greus:\nTrastorns addictius (relacionats o no amb substàncies)\nEns proposem prevenir l’evolució més desfavorable dels trastorns mentals o bé assolir un control exitós dels símptomes, que faciliti un desenvolupament emocional, familiar, educatiu i social òptims.\nDissenyar un programa multifacètic de detecció precoç dels trastorns mentals en nens i joves.\nImplementar el programa per a millorar la detecció precoç dels trastorns mentals en nens i adolescents.\nFacilitar l’accés de pares i joves a l’ajuda professional eficaç per a prevenir els trastorns mentals i millorar el seu pronòstic. Metodologia:\nPrograma multifacètic de detecció precoç de trastorns mentals en nens i adolescents, amb múltiples components que suposen una implicació i participació de pares i educadors, així com una millora en el coneixement dels trastorns mentals entre els joves mitjançant noves tecnologies (TIC’s).\nPoblació general: Desenvolupament d’una plataforma web 2.0 amb informació interactiva i possibilitats de consultes amb experts, enllaçant amb la www.tauli.cat, que ja compta amb la confiança de la ciutadania.\nÀmbit escolar: Desenvolupament de tallers formatius en els instituts sobre les principals malalties mentals d’inici en la infantesa adreçats a professors i alumnes, potenciant els actuals programes de suport en salut a l’escola.\nÀmbit social i comunitari: formació pràctica amb instruments sensibles per facilitar la detecció de trastorns mentals i les intervencions preventives.\nAtenció primària: tallers formatius específics a pediatres i metges de medicina familiar i comunitària per la detecció precoç i el tractament col·laboratiu i sinèrgic, potenciant els programes actuals.\nS’avaluaran els canvis en la incidència de persones amb trastorns mentals en relació a anys anteriors i a la resta de Catalunya, que no compta amb aquest programa.\nEs crearà un conjunt d’indicadors de salut mental en joves que s’ha d’estandaritzar i permetre comparacions i estratègies de millora. Aquests indicadors seran gestionats pel Observatori de Salut Mental de Catalunya (OSAMCAT) que lidera el Parc Taulí.\nProfessionals de salut mental i de pediatria del Parc Taulí, investigadors de la Fundació Parc Taulí i de l’OSAMCAT, professionals de l’atenció primària (pediatres, metges de família, infermeres...), docents i altres agents socials de la comunitat.\nMillorar el coneixement dels trastorns mentals en nens i adolescents entre pares, educadors i els propis joves de Sabadell, mitjançant un programa multifacètic (web 2.0, tallers formatius en escoles, serveis socials, atenció primària...).\nMillorar la detecció precoç, el diagnòstic i l’accés a tractaments eficaços disponibles dels trastorns mentals detectats, amb avaluacions anuals (incidència, reducció del fracàs escolar...).\nCrear un conjunt d’indicadors de salut mental infanto-juvenil que permetin la comparació i l’avaluació dels serveis de Catalunya, en el marc de l’Observatori de Salut Mental de Catalunya (OSAMCAT).\nDescripción del proyecto en castellano (pdf)\nTweets por el @nitcienciasbd. Segueix-nos a Twitter @NitCienciaSbd i utilitza l'etiqueta #NitCienciaSbd Més informació i contacte: Laura Vicens - Fundació Bosch i Cardellach - secretaria@fbc.cat Powered by iWith.org


Segons fonts policials citades al diari "Yediot Aharonot", el desallotjament dels 8.000 habitants dels assentaments jueus de la franja de Gaza, previst pel 15 d'agost, podrà ajornar-se dos dies més de la data fixada per la llei de desconnexió. Aquesta notícia coincideix amb dues iniciatives més ambicioses. La primera, promoguda pel titular d'Agricultura, Israel Katz, demana l'ajornament de tres mesos; la segona, impulsada per l'opositor Zevulun Orlev, l'ajornament d'un any. El Consell de Ministres israelià, però, ja ha rebutjat la proposta del seu ministre.\n03/07/2005 - 00.00 Actualitzat 03/07/2005 - 18.01\nSegons el rotatiu, les 48 hores addicionals es donaran només a aquelles famílies que no hagin pogut traslladar-se en els terminis establerts.\nAquest anunci fet per fonts policials ha coincidit amb l'aparició de dues idees més ambicioses suggerides per dos mandataris. La primera, la proposta de Katz per prorrogar en tres mesos el desallotjament dels colons, ha estat rebutjada pel Consell de Ministres per 18 vots negatius. Tan sols ha comptat amb el suport del ministre de Finances, Benjamin Netanyahu, rival d'Ariel Sharon i opositor al pla d'evacuació, i de dos ministres més, el mateix d'Agricultura i el de Sanitat.\nSharon ja havia advertit que qualsevol dilació en l'execució del pla de desconnexió de la franja de Gaza seria "perillosa". El segon de Sharon en la coalició de govern, el líder laborista Shimon Peres, ha estat més categòric i ha alertat que la seva formació abandonaria el gabinet si s'ajornava "en un sol dia" la retirada. Per contra, Netanyahu ha justificat el seu suport a la iniciativa dient que la desconnexió intensificarà els atacs del "terrorisme palestí".\nLa possibilitat d'ajornar la retirada tornarà a la palestra el pròxim dimecres, quan es votarà la proposta d'Orlev, líder d'un partit religiós. Aquesta segona proposta pretén retardar la desconnexió en un any. No se sap què votarà Netanyahu, però algunes fonts apunten que podria ser destituït per Sharon si s'oposa als plans del govern.


Facultat de Belles Arts Espa�ol\nB�stia de queixes, dubtes i suggeriments\nEl sistema d’assegurament de la qualitat (SAIQU) del centre estableix, mitjançant un seguit de processos, que totes les queixes, dubtes i suggeriments dels usuaris del centre es recullen, analitzen i responen. Els resultats es fan servir per a la presa de decisions i la millora de la qualitat dels seus ensenyaments\nPer aquest motiu, en el termini de 15 dies hàbils des de la presentació, la unitat o l’òrgan responsable resoldrà la queixa o suggeriment i la Secretaria d’Estudiants i Docència remetrà la resposta mitjançant correu electrònic a la persona interessada o, en el cas que no s’hagi pogut resoldre encara, informarà de l’estat del tràmit.\nLes queixes no tenen en cap cas la consideració de recurs administratiu i la seva presentació no implica la interrupció dels terminis establerts en la normativa vigent. Per fer una reclamació (que comporta recórrer contra una decisió presa per l’Administració de manera formal) l'has de fer per escrit i presentar-la a l'oficina de registre de la Facultat de Belles Arts Per poder recollir la teva queixa o suggeriment et demanem que omplis el formulari següent. Les dades de caràcter personal només podran ser utilitzades per complir les finalitats del document, com estableix la LOPD.


ELS SENYALS DE L’AMAT | Pregaria.cat\nELS SENYALS DE L’AMAT\nPer pregaria.cat on dl., 20/03/2017 - 08:00\n(Ramon Llull. Llibre d'amic i amat, vers 161)\nSobre Jesús es va crear una gran expectativa. Un dia en mig de la multitud uns entesos de les lleis i del que està bé o malament, li van demanar que fes un gran senyal en el cel, un fet clar, immens, definitiu, que mostrés que Ell era l’esperat, l’alliberador definitiu, la veritat absoluta.\nDe moltes maneres ens passa una cosa semblant. Volem signes portentosos, demostracions en les quals tot s’evidenciï, èxits decisius... Com ens enlluernen, aquests focs artificials de la raó. Precisió, exactitud, contundència! Potser ja no ens caldria cercar més, ni dubtar. Quina desgràcia, però, la persona que no cerca, ni dubta, que ho sap tot i pensa que la seva llum és la Llum.\nNo esperem senyals espectaculars. Tres són els signes de Déu: la misericòrdia, la pietat i una voluntat sense canvi.\nLa persona que ha anat treballant el seu cor en el camí de la misericòrdia va essent un signe de Déu. Potser aquesta persona no se n'adona, potser sí que ho ha llegit en els evangelis quan Jesús parla dels valors i els contravalors de com Ell jutja les persones, potser en dubta, però en la mida que el seu cor és misericordiós va mostrant un senyal de l’Amat. Com pot l’Amat no ser misericordiós si és Amor?\nLa pietat que es mostra de tantes maneres i estils diferents com tants i tants són les dones i els homes, però que es concreta en humilitat, relació, escolta atenta, pregària, celebració, respecte i aquella actitud del savi que ni sap que ho és... Aquesta pietat secreta, popular, sense cap pretensió de ser la millor... aquesta és signe de l’Amat. Com no pot ser pietat el que ha mort en la creu perdonant els botxins i donant la seva vida, tota?\nLa seva voluntat resta essencialment sense cap canvi”. Expressió fonda i bella de Ramon Llull sobre l’Amat. És que l’Amat pot deixar d’estimar? No. El seu amor és indefugible, essencial. Signe de Déu són aquests amors universals, creixents en la vida.


Teresa Crespo (Pobresa Zero) sacseja el parlament: 'Estem construint la pobresa del futur'\nTeresa Crespo (Pobresa Zero) sacseja el parlament: ‘Estem construint la pobresa del futur’\nUs oferim el vídeo íntegre de la intervenció de Crespo en l'obertura del ple monogràfic sobre la situació d'emergència social\nLa portaveu de la plataforma Pobresa Zero, Teresa Crespo, ha fet aquest matí una sacsejada de consciència al Parlament de Catalunya. Al ple monogràfic sobre la situació d’emergència social, Crespo ha demanat que no fos ‘un motiu de desencís’ i s’ha mostrat confiada que el parlament es comprometria i maldaria per arribar a un consens contra la pobresa i les desigualtats. La plataforma, que aplega 3.200 organitzacions d’àmbit social, vol que es pal·liïn les urgències, però demana d’anar més enllà: que hi hagi canvis i s’apliquin polítiques socials ‘transformadores’ i ‘integradores’. Crespo ha denunciat la precarització del mercat laboral; ha reivindicat una educació de qualitat i el dret efectiu d’un habitatge digne. Ha reclamat un canvi de model del sistema de prestacions i que es garantís el dret de tenir uns ingressos per a una vida digna.\n‘Canviar la mirada cap a la pobresa’\nLes entitats i organitzacions de la plataforma Pobresa Zero esperen que el parlament basteixi acords per lluitar contra la desigualtat. La portaveu de la plataforma s’ha mostrat confiada que els diputats trobarien aquest consens: ‘El govern i el parlament tenen moltes possibilitats de construir aquesta societat que totes volem.’ Crespo ha reivindicat de ‘canviar la mirada cap a la pobresa’ i abordar-la tenint-ne en compte la ‘complexitat’; pensar en una ‘economia més social’ i unes polítiques ‘transformadores’, ‘integradores’, ‘preventives’, ‘amb visió de futur’ i ‘centrades en la persona’.\nPobresa Zero ha identificat quatre grans fronts per a treballar: mercat laboral, educació, dret d’habitatge i sistema de prestacions. Crespo ha lamentat que les reformes laborals que es van aprovar per aconseguir més productivitat i competitivitat hagin portat a ‘una dualitat estructural entre els treballadors precaris i els estables’. Ha denunciat la destrucció d’ocupació, la bretxa salarial, la baixa qualitat de contractació, la contractació a temps parcial, per hores o per dies i la davallada dels salaris. Així mateix, ha alertat que les entitats copsaven la realitat de persones sense feina que potser no treballaran mai i ha demanat d’encarar d’una manera seriosa aquesta situació. ‘Hauríem de ser més creatius per a donar-hi respostes’, ha reivindicat.\nEl responsable, el sistema econòmic i social\nCrespo ha advertit: ‘Estem construint la pobresa del futur; amb una població que en la vellesa serà pobra perquè l’historial laboral serà de llargues durades sense feina o molts contractes esporàdics.’ I ha explicat qui en seria responsable: ‘El sistema econòmic i social, amb el coneixement de tothom. Malgrat que ens diuen que l’economia funciona, la realitat del dia a dia és que no va tan bé.’\nEn el terreny de l’educació, ha demanat de cercar mesures contra l’abandonament escolar i superar del tot problemes com la barrera en l’accés a les escoles bressol, que per a ‘moltes famílies resulten prohibitives’ o en les beques menjador. També ha explicat que algunes entitats havien hagut d’organitzar menjadors per a joves que surten de l’institut després de la jornada intensiva. Les entitats socials reivindiquen ‘una escola pública, diversa, inclusiva, gratuïta, de qualitat i d’accés universal’, sense descurar el suport i acompanyament a les famílies.\nCrespo ha demanat de desplegar els reglaments d’habitatge i pobresa energètica per a fer efectiu el dret d’habitatge i la garantia de subministraments bàsics, car, ha alertat, les dificultats per a accedir-hi són un element marginador en l’emancipació dels joves. Igualment, ha instat a negociar amb la banca i recuperar pisos buits, ‘perquè tothom pugui viure en un habitatge digne’.\nHa assenyalat que el sistema de prestacions actual és configurat per ajudes parcials i de petita quantitat, que han anat sorgint al ritme de les noves demandes. És urgent –ha dit– de canviar-lo per ‘optimitzar recursos i evitar el viacrucis de persones que han d’anar a molts llocs i trucar a moltes finestretes’.\nTambé ha reclamat de trobar la ‘resposta’ al dret –que recull l’article 24.3 de l’estatut– d’una renda garantida de ciutadania que asseguri a les persones i famílies en situació de pobresa els mínims d’una vida digna. ‘Cal buscar una solució que podria ser per etapes o fases, perquè hi accedeixin les famílies que ho necessiten prioritàriament i progressivament tothom’, ha dit